**Договор**

**за възлагане на предоставянето на социалната услуга**

Днес, ……………. г. в гр. Тутракан между:

**1.** **ОБЩИНА ТУТРАКАН**, със седалище и адрес на управление: гр. Тутракан, ул. „Трансмариска” № 31, БУЛСТАТ: 000565626, представлявана от д-р Димитър ……….. Стефанов – Кмет на Община Тутракан и Николинка …………. Ганева – директор на дирекция „ФСБ“, наричана за краткост в договора “**ВЪЗЛОЖИТЕЛ**” от една страна

и

**2.** **„………………“ ………….**, със седалище и адрес на управление: …………………………………………., БУЛСТАТ/ЕИК: …………………, представляванa/o от ………………………………, наричан за краткост в договора “**ИЗПЪЛНИТЕЛ**”, на основание обявен със Заповед № РД-04-938/14.10.2022 г. на Кмета на община Тутракан конкурс за възлагане предоставянето на социалната услуга „Център за настаняване от семеен тип за пълнолетни лица с умствена изостаналост“ с. Белица, ул. „Страхил Войвода“ в община Тутракан на частен доставчик и Заповед № ………………../………………. г. на Кмета на община Тутракан за определяне на „…………………..“ ………….. за доставчик на социалната услуга и съгласно чл. 65, ал. 1 от Закона за социалните услуги и чл. 97, ал. 1 от Правилника за прилагане на Закона за социалните услуги, се сключи настоящият договор.

Страните постигнаха съгласие относно следното:

### І. ПРЕДМЕТ НА ДОГОВОРА

Чл.1.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да управлява социалната услуга, делегирана държавна дейност „Център за настаняване от семеен тип за пълнолетни лица с умствена изостаналост“ с. Белица, ул. „Страхил Войвода“ в община Тутракан, съгласно действащите нормативни актове, методиките и задължителните указания на компетентните органи и конкурсната документация. За целите на настоящия договор понятието „конкурсна документация” включва набора документи, предоставени от ИЗПЪЛНИТЕЛЯ в конкурсната процедура, въз основа на която той е класиран на първо място.

(2) Социалната услуга ще се предоставя в сграда – частна общинска собственост, актувана с АЧОС № 2339/05.12.2018 г. на община Тутракан

(3) „Център за настаняване от семеен тип за пълнолетни лица с умствена изостаналост“ с. Белица, ул. „Страхил Войвода“ в община Тутракан е със следните натурални показатели: **капацитет – 15 места.**

(4) Обхватът на предоставяната социална услуга за всяка финансова (календарна) година се определя от страните в годишна програма за предоставяне на социални услуги, съобразно бюджетната субсидия от Републиканския бюджет за държавно делегирани дейности.

# ІІ. СРОК НА ДОГОВОРА

Чл.2.(1) Настоящият договор влиза в сила, **считано от датата на регистрационния индекс в община Тутракан.**

(2) Настоящият договор се сключва за срок от **5 (пет) години**, считано от датата на влизане в сила на договора.

(3) Изпълнението на Програмата за развитие на социалната услуга от конкурсната документация започва от датата на влизане в сила на договора, съобразно графика на дейностите, посочени в нея.

**ІIІ. ФИНАНСИРАНЕ И НАЧИН НА ПЛАЩАНЕ**

Чл.3. (1) За предоставянето на социалната услуга и за изпълнението на годишната Програма за управление и предоставяне на социалната услуга, предмет на настоящия договор, ВЪЗЛОЖИТЕЛЯТ предоставя на ИЗПЪЛНИТЕЛЯ финансиране от общинския бюджет, съобразно субсидия от Републиканския бюджет, според установените в съответната финансова година стандарти за издръжка на делегирани от държавата дейности.

(2) Размерът на средствата за финансиране за всяка следваща година се договаря между страните до 15-ти януари с Анекс към настоящия Договор, заедно с Програмата за управление и предоставяне на социалната услуга за съответната година и в съответствие с утвърдените с Държавния бюджет на Република България за съответната финансова година натурални показатели и стандарт за издръжка на делегираната от държавата дейност.

(3) Размерът на бюджета за следващата календарна (бюджетна) година ще бъде в съответствие със стандартите за съответната година, съгласно Решение на Министерския съвет и ще се урежда с анекс към настоящия договор.

(4) Неосигуряването на средства от държавния бюджет за съответната бюджетна година или част от нея за издръжка на „Център за настаняване от семеен тип за пълнолетни лица с умствена изостаналост“ като делегирана от държавата дейност освобождава общината от отговорност за заплащане, но не е основание за прекратяване договора с доставчика.

(5) С конкурсната документация ИЗПЪЛНИТЕЛЯТ предоставя на ВЪЗЛОЖИТЕЛЯ Програма за управление и предоставяне на социалната услуга, включваща Техническо и Финансово предложения за целия период на управление на услугата, неразделна част към настоящия договор – Приложение № 1 и 2. Промени могат да бъдат правени по параграфите с изричното уведомление от страна на частния доставчик.

(6) ИЗПЪЛНИТЕЛЯТ предоставя месечни технически и финансови отчети за услугата и документи, с необходимите реквизити по Закона за счетоводството в срок до 5-то число на месеца, следващ отчетния.

(7) ВЪЗЛОЖИТЕЛЯТ осъществява контрол за целесъобразното разходване на предоставените средства на частния доставчик, като в случай на установени нарушения уведомява Агенцията за качеството на социалните услуги за извършване на проверка на основание чл. 71, ал. 2 от Закона за социалните услуги. При потвърждение на нарушенията при разходването на предоставените средства кметът прекратява договора за възлагане на предоставянето на социалната услуга.

Чл.4.(1) ВЪЗЛОЖИТЕЛЯТ ще извършва плащането по чл. 3, ал.1-3 съобразно постъпването на държавната субсидия в бюджета на община Тутракан.

(2) Ежемесечно след постъпването на субсидията и в срок 10 работни дни от представяне на фактура от страна на ИЗПЪЛНИТЕЛЯ, ВЪЗЛОЖИТЕЛЯТ ще извършва траншове по банкова сметка IBAN: ………………………, BIC: …………….., Банка ………………., клон: ……………., адрес: ………………………….

(3) ИЗПЪЛНИТЕЛЯТ няма право да използва предоставеното финансиране за други услуги, дейности и разходи, извън посочените в договора. Задължава се да използва предоставените му бюджетни средства единствено за предоставяне на социалната услуга, описана в Техническото предложение и в рамките на бюджета, описан във Финансовото предложение за предоставяне на социалната услуга.

(4) ИЗПЪЛНИТЕЛЯТ определя числеността и длъжностите на персонала в съответствие с одобреното Техническо предложение, доколкото то не й противоречи. ИЗПЪЛНИТЕЛЯТ е отговорен за подбора и квалификацията на членовете на екипа и като работодател на персонала отговаря за гарантиране на правата на наетите лица според Кодекса на труда.

### ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.5. (1) ВЪЗЛОЖИТЕЛЯТ се задължава:

1. Да предоставя финансирането, съгласно уговореното в раздел III от договора.

2. Да оказва на ИЗПЪЛНИТЕЛЯ необходимото съдействие за предоставяне на социалната услуга и изпълнението на Програмата за развитието й.

3. Да предаде сградата с приемо - предавателен протокол, в който се фиксира действителното състояние на движимото и недвижимото имущество на „Център за настаняване от семеен тип за пълнолетни лица с умствена изостаналост“ с адрес: с. Белица ул. „Страхил войвода“ община Тутракан, вкл. помещения, санитарни възли, обзавеждане, оборудване, инвентар и др.

5. Да се включи представител на община Тутракан в комисията по годишната инвентаризация, който да следи в каква степен инвентаризираното имущество съответства на предаденото при сключване на договора.

Чл.6. (1) ВЪЗЛОЖИТЕЛЯТ има право:

1. Да изисква отчети и да осъществява проверка върху начина на използване на предоставеното от него финансиране.

2. Да извършва проверки за качеството и обема на предоставяната от ИЗПЪЛНИТЕЛЯ социална услуга във връзка със законово установените критерии и стандарти и конкурсната документация. Възложителят може да дава задължителни указания на Изпълнителя във връзка с качеството и обема на предоставяната социална услуга.

3. Да осъществява цялостен контрол за изпълнението на Програмата за управление и предоставяне на социалната услуга, предоставена от ИЗПЪЛНИТЕЛЯ.

4. Да осъществява проверки за стопанисването и редовното плащане на всички разходи, свързани със сградата и имуществото.

5. Да наема външни експерти за мониторинг и контрол на дейността на ИЗПЪЛНИТЕЛЯ.

6. Да информира обществеността за дейността на „Център за настаняване от семеен тип за пълнолетни лица с умствена изостаналост“ с адрес: с. Белица ул. „Страхил войвода“ община Тутракан и предоставеното финансиране.

7. Да изисква допълнителна информация по всяко време, като тази информация трябва да бъде предоставена в срок от 3 работни дни след получаване на писменото искане.

### V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.7.(1) ИЗПЪЛНИТЕЛЯТ има право да получи договорените средства за финансиране, съгласно раздел ІIІ от договора.

(2) Да получи от ВЪЗЛОЖИТЕЛЯ необходимото съдействие за предоставяне на услугата и изпълнението на Програмата.

Чл.8. ИЗПЪЛНИТЕЛЯТ се задължава:

(1) Да управлява социалната „Център за настаняване от семеен тип за пълнолетни лица с умствена изостаналост“ с адрес: с. Белица ул. „Страхил войвода“ община Тутракан съгласно и в изпълнение на действащите нормативни актове, методиките и задължителните указания на компетентните органи и конкурсната документация.

(2) Да изпълнява дейностите по Програмата за управление и предоставяне на социалната услуга с необходимата грижа, ефективност, прозрачност и добросъвестност, в съответствие с нормативните изисквания и с настоящия договор.

(3) Да разходва средствата, получени от ВЪЗЛОЖИТЕЛЯ по чл. 3, ал. 1-3 от настоящия договор, в съответствие с бюджета, описан във Финансовото предложение за съответната бюджетна година.

(4) Да предоставя на ВЪЗЛОЖИТЕЛЯ ежемесечен отчет за дейността и изразходваните бюджетни средства.

(5) Да съхранява първичните счетоводни документи и при поискване от страна на Възложителя да ги предоставя за проверка.

(6) Да използва за осъществяване на социалната услуга, предмет на настоящия договор сградата, посочена в чл. 1, ал. 2 и да използва последната само за нея.

(7) Да удостоверява заедно с ВЪЗЛОЖИТЕЛЯ в протоколи действителното състояние на сградата и движимото имущество в нея.

(8) Да поддържа сградата и движимото имущество в нея в съответствие с държавно утвърдените нормативи, с грижата на добър стопанин; да не извършва неотделими подобрения без изричното писмено съгласие на ВЪЗЛОЖИТЕЛЯ; да заплаща редовно всички разходи, свързани с ползването; да уведомява незабавно ВЪЗЛОЖИТЕЛЯ при посегателства върху имуществото, повреди или при необходимост от ремонт; да не предоставя на трети лица ползване на имуществото без изричното писмено съгласие на ВЪЗЛОЖИТЕЛЯ; да върне на ВЪЗЛОЖИТЕЛЯ с приемо-предавателен протокол сградата и имуществото в последния ден на изпълнение на договора в състоянието, в което го е получил, като се отчете нормалното му изхабяване.

(9) При всяка промяна в статута си на доставчик на социални услуги да уведомява незабавно ВЪЗЛОЖИТЕЛЯ.

(10) Да уведомява ВЪЗЛОЖИТЕЛЯ за възникване на обстоятелства, препятстващи или отлагащи изпълнението на Програмата за развитие на социалната услуга.

(11) Да осигури защита на личните данни на потребителите на социалната услуга, като предприеме мерки, съобразени с актуалната нормативна уредба.

VІ. ГАРАНЦИИ ЗА ИЗПОЛЗВАНЕ НА ПРЕДОСТАВЕНИТЕ СРЕДСТВА

Чл.9.(1) ИЗПЪЛНИТЕЛЯТ изготвя и предоставя на ВЪЗЛОЖИТЕЛЯ месечни отчети до 10-то число на следващия месец и годишен отчет в срок до 1 (един) месец след изтичане на съответната година.

(2) Отчетите се състоят от технически раздел – описание на извършените дейности спрямо заложените в Техническото предложение и финансов раздел.

(3) Отчетите се разглеждат и одобряват от експерт в направление „Хуманитарни дейности” за техническата част и от счетоводител в същото направление за финансовата част в 7 дневен срок от деня на представянето им. Не се одобряват разходи извън предмета на настоящия договор.

(4) Годишният отчет се разглежда и одобрява от длъжностните лица по ал. 3 в 14 дневен срок от деня на представянето му.

(5) ИЗПЪЛНИТЕЛЯТ се уведомява писмено в случай на неодобряването на отчетите. При наличие на неодобрени разходи или несъгласие със становището на длъжностните лица по ал. 3, той може да поиска преразглеждане на отчетите си в 7 дневен срок от получаване на уведомлението.

(6) При наличие на неодобрени некоригирани отчети и неизпълнение на дадени писмени указания след проведен контрол ВЪЗЛОЖИТЕЛЯТ предприема подходящи действия в съответствие с чл. 11, ал. 2, чл. 12, ал. 3 и чл. 15 от настоящия договор.

VІI. ГАРАНЦИИ ЗА ИЗПОЛЗВАНЕ НА МАТЕРИАЛНАТА БАЗА,

ОБЗАВЕЖДАНЕТО И ОБОРУДВАНЕТО

Чл. 10.(1) ИЗПЪЛНИТЕЛЯТ се задължава да използва материалната база, обзавеждането и оборудването единствено за предоставянето на социалната услуга и да не отстъпва ползването му на други лица.

(2) ИЗПЪЛНИТЕЛЯТ се задължава да поддържа материалната база, обзавеждането и оборудването в състояние, което да осигури предоставянето на качествена социална услуга.

(3) ИЗПЪЛНИТЕЛЯТ гарантира достъпна архитектурна среда за ползването на социалната услуга в периода на предоставянето й като държавно делегирана дейност.

### VІІI. ПРЕКРАТЯВАНЕ НА ДОГОВОРА

Чл.11.(1) Настоящият договор се прекратява:

1. По взаимно съгласие на страните.

2. С изтичане на срока, за който е сключен.

3. При неосигуряване на средства от държавния бюджет за съответната финансова година или част от нея за издръжка на социалната услуга като делегирана от държавата дейност.

4. При прекратяване предоставянето на социалната услуга с Решение на общински съвет - Тутракан, по реда на чл. 58 от Закона за социалните услуги.

5. От датата, в която ИЗПЪЛНИТЕЛЯТ загуби качеството си на доставчик на социалната услуга, която е предмет на настоящия договор.

(2) ВЪЗЛОЖИТЕЛЯТ може да прекрати едностранно договора след отправено едномесечно писмено предизвестие в случай, че ИЗПЪЛНИТЕЛЯТ:

1. Представи отчет или документ с невярно съдържание или не представи изискваните отчети и документи в предвидените срокове и формати, освен когато за непредставянето са налице независещи от ИЗПЪЛНИТЕЛЯ причини.

2. Предлага услуги, които не съответстват на нормативните актове, методиките, критериите и стандартите за предоставяне на социални услуги, не предоставя договорената услуга или предоставя недоговорени услуги;

3. Не изпълни задължителни писмени указания от държавни и общински контролни органи, свързани с предоставянето на социалната услуга по настоящия договор и разходването на субсидията от държавния бюджет;

4. Не изпълнява задълженията си по настоящия договор, свързани с използване на оборудваната сграда само за договорената социална услуга и поддържане на имуществото с грижата на добър стопанин и в съответствие с държавните нормативи, или го уврежда, или отстъпва ползването му на други лица без съгласието на ВЪЗЛОЖИТЕЛЯ.

5. Е извършил нарушения, констатирани при контрол по основание чл. 25, ал. 2, т. 9 и чл. 44, ал. 2 от Закона за социалните услуги за целесъобразното разходване на средства от финансовия стандарт за делегирана дейност.

(3)ИЗПЪЛНИТЕЛЯТ може да прекрати едностранно договора с едномесечно предизвестие в случай, че ВЪЗЛОЖИТЕЛЯТ виновно не изпълнява задълженията си по този договор за предоставяне на необходимото финансиране и оказване на съдействие при предоставяне на социалната услуга.

**IX. НЕИЗПЪЛНЕНИЕ НА ДОГОВОРА И НЕУСТОЙКИ**

Чл.12.(1) В случай че дейностите по предоставяне на социалната услуга, предмет на настоящия договор бъдат преустановени по вина на ИЗПЪЛНИТЕЛЯ, то той дължи на ВЪЗЛОЖИТЕЛЯ неустойка в размер на 0.5 % от предоставените до момента неотчетени средства. Неустойката не изключва правото на ВЪЗЛОЖИТЕЛЯ да претендира обезщетение за вреди по общия ред.

(2) В случай на забавяне превеждането на средства по вина на ВЪЗЛОЖИТЕЛЯ съобразно уговореното в раздел ІII от настоящия договор, при положение че ИЗПЪЛНИТЕЛЯТ е изправна страна, ВЪЗЛОЖИТЕЛЯТ дължи законната лихва за всеки просрочен ден.

(3) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ средствата, разходвани за цели, извън предмета на настоящия договор, заедно със съответните лихви, считано от деня на неправомерното разходване на средства.

(4) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ предоставените средства, в случай че изпълнението на Програмата за развитие на социалната услуга бъде преустановено по вина на ИЗПЪЛНИТЕЛЯ, след заплащане на реално и разумно извършените разходи.

(5) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ неизразходваните средства в едномесечен срок от прекратяване на договора.

**Х. ПРЕХОДНИ И ЗАКЛЮЧИТЕЛНИ РАЗПОРЕДБИ**

Чл.13. (1) Не се допуска възлагане на дейности от Програмата за управление и предоставяне на социалната услуга на подизпълнители, както и съвместно предоставяне на услугите с други лица, освен с изричното писмено одобрение на ВЪЗЛОЖИТЕЛЯ.

(2) В случай че ИЗПЪЛНИТЕЛЯТ осъществява дейностите по изпълнение на Програмата за управление и предоставяне на социалната услуга с подизпълнител, то първия носи пълна отговорност за дейностите, възложени на подизпълнителя.

Чл.14. Договорът може да бъде изменян или допълван чрез анекси по взаимно съгласие на страните, изразено писмено.

Чл.15. Страните разрешават споровете, възникнали по повод изпълнението на настоящия договор по взаимно съгласие, а при невъзможност – по съдебен ред.

Чл.16. За неуредени въпроси в настоящия договор се прилагат разпоредбите на действащото българско законодателство.

Чл. 17. Ако някоя от страните промени адреса си без да уведоми другата страна, последната не отговаря за неполучени съобщения и др. подобни.

Чл. 18. Настоящият договор се изготви и подписа от страните в три еднообразни екземпляра, два за ВЪЗЛОЖИТЕЛЯ и един за ИЗПЪЛНИТЕЛЯ.

Приложение:

1. Техническо предложение
2. Финансово предложение

**ВЪЗЛОЖИТЕЛ: ИЗПЪЛНИТЕЛ:**

**Д-Р ДИМИТЪР СТЕФАНОВ ……………………………………**

**КМЕТ НА ОБЩИНА ТУТРАКАН …………………………………..**

**………………………………………………**

**НИКОЛИНКА ГАНЕВА**

**ДИРЕКТОР ДИРЕКЦИЯ „ФИНАНСИ, СЧЕТОВОДСТВО, БЮДЖЕТ“**